Tsy hita 38- alarobia 23 jolay 1969, iv lah3966 tsaroako fa nila alkaola ny tenako, hanala ny faharerahako, kanefa tapitra ny tato an-trano, ary tsy sahiko ny haniraka indray an’i pendo, satria efa tsy tiany ny hisotroako nikohakohaka teto am-pandriana aho, mbetika nangatsiaka nangovitra, nabesitra nafana, tera-tsemboka. Nanandrana nitsangana, kanefa nangozohozo tsy nahazaka ahy ny tongotro. Ren’i pendo angaha ny fikofokofoko, ka tonga izy nanontany ahy sy nanolotra ravimboafotsy mahamay. Toy ny azoazoko kely ny aiko rahefa namely an’iny, nefa tsy naharitra akory dia niverina indray ny fahavoazana. Kinanjo ka azoko ihany ny fanafody notadiaviko! Fa tonga ilay mpitondra ny aotomobilina mpakety ambohitraivo, izay matetika fanirako hividy toaka any antananarivo hay! Nanavy rangahy, ka hitako tsy tonga tery amin’ny fotoana, hoy izy. Ireto nentiko ireto ny zavatra nohafaranao. Tsy tsaroako intsony tokoa fa hay aho nampitondra vola azy hividianana toaka. Tsy nahasaotra azy akory aho fa avy hatrany dia nosamboriko ny tavoahangy iray teny an-tanany, dia nampidiniko ny eran’ ny vera ary nataoko indray migoka. Asa na maika loatra aho na efa reraka fa konfona ka nitrosontrosona nila ho afak’aina. Nony nitsahatra anefa ny kohoko, dia tahaka ny olona tsy naninon-tsy naninona ny tenako. Nisinda ho azy tsy nisy tsaroako, na ny fangirifirian’ny vatako na ny famolivolin’ny saiko soa ihany fa tonga aho! Hoy ilay mpitondra aotomobilina. Hay! Tena nila fanafody rangahy. Izay aho vao nisaotra azy. Ary mbola nomeko ariary dimy amboniny izy ho kadoany, ary nasaiko nipetraka hifandom-bera kely. Velona ny resaka fa efa nahazoazo aina aho ka inona avy no vaovao? Hoy aho tsy misy inona , hoy izy, fa ny eto no maresaka. Fatratra izany nafitsokareo sy balesa izany fa inona no nafitsokay? Hoy aho, hendratra ambony ihany toa hoe dimy litatra, hono nolaninareo roa lahy indray andro, hoy ilay mpitondra aotomobilina dimy litatra ve tsy kely, hoy aho, fa angamba sivy na folo izy izay. Nihomehy aho niteny izany fa nanindry ny fisamboaravoarana nahazo ahy raha marina izany dia tena fatratra! Hoy izy. Fa saingy ny nataonareo avy eo no tsy mety. Aiza ka hiady nony lany izay niraisana nefa ny ifalifaliana no isotroana an’izy ity. 39- alakamisy 24 jolay 1969; iv lah 3969 vii- randria sy razozefa hitako fa nisy tian’ilay ranamana ho lazaina saingy tsy sahy nivaky avy hatrany izy, ka nampirisihiko hiteny ka tsy hita anie tsinona, hoy aho na izany aza tafahoatra, hoy izy. Tsy ny adinareo ihany no tafahoatra fa ny anton’ny niadianareo koa no tena tsy mety angaha fantatr’ingahy izay niadianay? Efa alina aho vao tonga fa nisy fahasimbana ny aotomobilina, hoy izy. Kanefa hatry ny alina nahatongavako ka hatramin’izao maraina izao dia tsy misy afa-tsy ny aminareo no resaka ka aiza no tsy ho fantatro ka iza ary amin-drangahy no manana ny marina? Samy diso ianareo roa lahy, hoy izy. Fa raha noho ny raharaham-bola, ohatra na noho ny hevitra tsy mitovy no hiadiana dia angamba tsy maninona. Fa raha ny amin’i pendo izay mbola azo lazaina ho voatavo tsy mifandraka no hiadianareo, dia tena inona akory no fantany amin’izay hoe fitiavana na fanambadiana? Marina rangahy tsy. Tahaka ny notobahana rano mahamay, narahina rano mangatsiaka aho, ka sady tsemboka no nihararetra inona hoe? Hoy aho nila tsy hahaloa-peo. Avereno hoe ny teninao fa tsy dia mazava amiko loatra eny, hoy izy, fa izany mihitsy no tsy nahatsindriako raha tsy nankety, sady nisy ireto zavatra nampividianao rahateo moa tsy maintsy nateriko ety. Raha ny marina dia tsy tokony izaho no hananatra anao, satria angamba tsy mahalala izay antsasaky ny fantatrao akory aho, no mba manana ny kilemako koa. Kanefa moa.